b'\n_START_ARTICLE_\nTransaero Airlines\n_START_SECTION_\nPovijest\n_START_PARAGRAPH_\nTransaero je svoje poslovanje zapo\xc4\x8deo kao \xc4\x8darter prijevoznik s iznajmljenim zrakoplovima od Aeroflota. Kompanija je osnovana 28. prosinca 1990.. i bila je prva privatna tvrtka koja je dobila dozvolu za obavljanje usluga prijevoza putnika u Sovjetskom Savezu. Prvi \xc4\x8darter let, od Moskve do Tel Aviva, ostvaren je 5. studenoga 1991. U srpnju 1992. Transaero je dobio svoj prvi Ilyushin Il-86. Postali su i prvi privatni zra\xc4\x8dni prijevoznik u Rusiji koji je obavljao redovne letove, a prve redovne letove su imali u sije\xc4\x8dnju 1993. iz Moskve za Kijev, So\xc4\x8di i Almati. Prvi redovni me\xc4\x91unarodni let su imali u studenom 1993., a radilo e o letu iz Moskve za Tel Aviv._NEWLINE_U travnju 1993. Transaero je dobio svoj prvi zapadni zrakoplov. Radilo se o Boeing 737-200 zrakoplovu, a ubrzo su dobili i svoj prvi Boeing 757-200._NEWLINE_Transaero je 1995. bio prva ruska kompanija koja je uvela program vjernosti (frequent flyer program). Isto tako, Transaero je 1997. postao prva ruska kompanija koja je dobila (FAA) me\xc4\x91unarodni certifikat za odr\xc5\xbeavanje zrakoplova. U prosincu 1998. je uspostavljena redovna tjedna linija iz Moskve za London. Prvi Boeing 737-700 su dobili 1998., a uslijedili su Boeing 767-200 i Boeing 737-300 u 2002. te Boeing 767-300 i Boeing 737-400 u 2003. Iste godine je potpisan i ugovor o kupnji 10 Tupolev Tu-214 zrakoplova. Transaero je 2005. postao prva ruska kompanija koja je u svojoj floti imala Boeing 747-400 putni\xc4\x8dki zrakoplov. Prvi let tim zrakoplovom je ostvaren 11. srpnja 2005., a radilo se o iznajmljenom zrakoplovu od Vigin Atlantica. U svibnju 2005. Transaero je uveo redovnu liniju iz Moskve za Montreal, a 2006. su uveli u non-stop let za Toronto._NEWLINE_U studenom 2007. tvrtka je objavila da uvodi letove iz Moskve za Sydney preko Hong Konga. Za ovaj let koristili su Boeing 767-300 zrakoplov. Ova ruta je trenutno otkazana._NEWLINE_Transaero je u 2011. primio 4 Boeing 777-300 zrakoplova koji su do tada pripadali Singapore Airlinesu.\n_START_SECTION_\nNarud\xc5\xbebe\n_START_PARAGRAPH_\nTransaero je pregovarao s Continental Airlinesom o kupnji 10 Boeing 737-500 zrakoplova koji su jo\xc5\xa1 u njihovoj floti. U travnju 2010. Transaero je dogovorio uzeti u najam 9 Boeing 747-400 zrakoplova od Japan Airlinesa. U prosincu 2010 taj broj se pove\xc4\x87ao na 12. Kompanija je 26. prosinca 2011. naru\xc4\x8dila 4 Boeinga 787 Dreamline rzrakoplova, a narud\xc5\xbeba je potvr\xc4\x91ena 8. travnja 2012._NEWLINE_Kompanija je 2011. potpisala ugovor o kupnji 4 nova Boeing 747-8 zrakoplova, a potpisali su i memoradndum o sporaziumijevanju s Airbusom za kupnju 4 Airbus A380 zrakoplova.'